Jean Guitton

Jean Guitton (18. august 1901 Saint-Étienne – 21. märts 1999 Pariis) oli prantsuse katoliiklik filosoof ja teoloog, Prantsuse Akadeemia liige. Ta oli Sorbonne'i filosoofiaprofessor (1955–1968). Enamikus oma töödes arutleb ta vastasseisust inimese usu ja loogika vahel. Ta oli viljakas literaat, avaldanud kokku üle 40 raamatu. 1984. aastal ilmunud raamatus "L'Absurde et le Mystère" ('Absurd ja müsteerium') esitab ta oma mõtteid surma ja hauataguse elu kohta. Kaks aastat enne oma surma ilmunud raamatus "Mon testament philosophique" ('Minu filosoofiline testament') teeb ta kokkuvõtte oma elutööst. 1961. aastal valiti ta Léon Bérard'i surma tõttu vabaks jäänud Prantsuse Akadeemia 10. toolile. Gutton oli esimene mittevaimulik, kellel oli au viibida kutsutud vaatlejana Vatikani II oikumeenilisel kirikukogul. Ta oli monsinjöör Montini (sai 1963. aastal paavst Paulus VI-ks) lähedane sõber (nende tutvus sai alguse 1950. aastal). Aastatel 1920–1923 õppis ta Pariisis eliitkõrgkoolis École normale supérieure filosoofiat. 1933. aastal kaitses ta doktoritöö Plotinose ja Augustinuse teemal. 1937. aastal sai ta Montpellier' Ülikooli professoriks. Teises maailmasõjas viibis ta aastatel 1940–1945 sõjavangis Alam-Sileesias, kuid sai seal jätkata loomingulist tegevust. Pärast sõda töötas ta professorina mitmes Prantsuse ülikoolis. 1955. aastal määrati ta Sorbonne'i filosoofiaprofessoriks vaatamata Vladimir Jankélévitchi ja Jean Wahli vastuseisule, kes nägid selles pétainisme'i taassündi. 1954 – Grand prix de littérature de l'Académie française 1987 – valiti Prantsusmaa Moraali- ja Poliitikateaduste Akadeemia liikmeks 1990 – Prantsusmaa teeneteordeni L’ordre national du Mérite suurristi järk (Grand-croix) Tema vend Henri Guitton (1904–1992) oli majandusteadlane. 1933: Portrait d'une mère ('Abtissi portree') 1933: Le temps et l'éternité chez Plotin et Saint Augustin ('Aeg ja igavik Plotinosel ja Püha Augustinusel') 1933: La philosophie de Leibniz 1935: Actualité de saint Augustin 1941: Portrait de M. Pouget 1942: Justification du temps ('Aja õigustus') 1942: Fondements de la communauté française ('Prantsuse kogukonna alused') 1942–1943: Journal de captivité ('Vangistuse päevik') 1946: Nouvel art de penser ('Mõtlemise uus kunst') 1949: Le problème de Jésus 1949: L’existence temporelle ('Ajutine eksistents') 1949: La Vierge Marie ('Neitsi Maarja') 1951: Pascal et Leibniz 1951: Le travail intellectuel ('Intellektuaalne töö') 1954: Dialogues avec Monsieur Pouget 1958: Journal, études et rencontres ('Päevik, uurimistöö ja kohtumised') 1959: L'Église et l'Évangile ('Kirik ja Evangeelium') 1960: La vocation de Bergson ('Bergsoni kutsumus') 1961: Une mère dans sa vallée ('Abtiss oma orus') 1962: Regard sur le concile ('Pilk kirikukogule') 1962: Génie de Pascal 1963: L'Église et les laïcs ('Kirik ja mittevaimulikud') 1964: Le Clair et l'Obscur ('Valgus ja pimedus') 1967: Dialogues avec Paul VI 1968: Développement de la pensée occidentale ('Lääne mõtteloo areng') 1970: Profils parallèles 1971: Ce que je crois ('Millesse ma usun') 1974: Paul VI et l’Année sainte ('Paulus VI ja püha aasta') 1974: Écrire comme on se souvient ('Kirjutada nii kuis meenub') 1976: Remarques et réflexions sur l'Histoire ('Ääremärkused ja mõttemõlgutused l'Histoire kohta') 1976: Journal de ma vie ('Minu elu päevik') 1977: Évangile et mystère du temps ('Evangeelium ja aja müsteerium') 1978: L'Évangile dans ma vie ('Evangeelium minu elus') 1980: Paul VI secret 1980: Le Temps d'une vie 1981: Jugements ('Otsused') 1984: Pages brûlées ('Põletatud leheküljed') 1984: L'Absurde et le Mystère ('Absurd ja müsteerium') 1985: Portrait de Marthe Robin 1986: Œcuménisme ('Oikumeenia') 1988: Un siècle, une vie ('Sajand ja elu') 1991: Dieu et la science (kaasautorid Grishka ja Igor Bogdanov) 1992: Portrait du père Lagrange ('Isa Lagrange'i portree') 1994: Celui qui croyait au ciel et celui qui n’y croyait pas (kaasautor Jacques Lanzmann; 'Need, kes usuvad taevasse ja need, kes sellesse ei usu') 1996: Le siècle qui s’annonce ('Tulev aastasada') 1997: Mon testament philosophique ('Minu filosoofiline testament') 1998: Ultima Verba (kaasautor Gérard Prévot) 2001: Jumal ja teadus. Johannes Eesti Ühing, kaasautorid Grishka ja Igor Bogdanov, tõlkinud Marina Viia, ISBN 9789985876206 Jean Guitton. academie-francaise.fr "Jumal ja teadus". raamatukoi.ee